
REFERAT
Privind suplimentarea sumei alocate evenimentului cultural  
CONCERT PE BEGA (dedicat Zilei Europei) 
Referitor la solicitarea nr. SC2008 – 004979/10.03.2008 a Filarmonicii „Banatul” Timisoara prin care se solicită suplimentarea sumei alocate evenimentului cultural CONCERT PE BEGA (dedicat Zilei Europei) şi ţinându-se cont de acordul Comisiei de cultură, învăţământ, turism, sport şi culte din cadrul Consiliului Local cu privire la suplimentarea sumei alocate acestui eveniment din Agenda Culturala a Filarmonicii “Banatul” Timisoara, 
Propunem, având în vedere Legea nr. 273/ 2006 privind finanţele publice locale, având în vedere art. 36, alin.2, lit. (b) si (d) si alin.6, lit. (a), pct.4  din Legea nr. 215/ 2001 privind administraţia publică locală şi în conformitate cu art.45 din Legea nr. 215/ 2001 privind administraţia publică locală, si conform OG nr.21/ 2007 privind instituţiile publice de spectacole si concerte precum si desfăşurarea activităţilor de impresariat artistic, si conform OG nr. 51/ 1998 privind îmbunătăţirea sistemului de finanţare a programelor şi proiectelor culturale aprobata prin Legea nr. 245/ 2001, precum si potrivit OG nr. 9/ 1996 privind îmbunătăţirea sistemului de finanţare a instituţiilor publice de cultura finanţate din venituri extrabugetare şi alocaţii de la bugetul de stat sau de la bugetele locale, precum şi a sistemului de salarizare a personalului din aceste instituţii, suplimentarea sumei alocate evenimentului cultural CONCERT PE BEGA (dedicat Zilei Europei) cu 100.000 lei din subcap. 67.02.50 - alte servicii in domeniul culturii, recreării si religiei.

